เป็นตากุ้งยิง มีอาการปวดและบวมนอกเปลือกตา แต่ไม่มีหนอง ไปหามาแล้ว แต่อยากทราบว่า ควรปิดตาไหมคะ แต่ตอนนี้ปิดอยู่เพราะกลัวละอองฝุ่น และเชื้อโรคเข้าตา ทำให้หายช้ากว่าเดิม
สวัสดีค่ะ ตากุ้งยิงนั้นเป็นภาวะที่มีการอักเสบบริเวณขอบเปลือกตา ทำให้มีตุ่มแดงนูนเล็กๆและเจ็บ เกิดจากการติดเชื้อแบคทีเรีย ถ้าขนาดเล็กมากมักยุบไปได้เอง แต่ถ้าขนาดใหญ่หรือมีหนองก็ควรให้จักษุแพทย์กรีดหนองออกให้ และได้รับยาฆ่าเชื้อควบคู่กันไปด้วยโดยสามารถใช้ผ้าสะอาดปิดที่ตาเพื่อป้องกันฝุ่นและเชื้อโรคได้ ถ้าไม่ได้บดบังการมองเห็นมากจนเกินไปการดูแลตนเองเบื้องต้น รับประทานยาแก้ปวด ใช้ผ้าชุบน้ำอุ่นประคบเพื่อลดอาการปวด ไม่ควรไปบีบหนองออกมาเอง ไม่เอามือไปขยี้ตา หลีกเลี่ยงการใช้เครื่องสำอางบริเวณตา